শেরপুর শহীদিয়া আলিয়া কামিল মাদ্রাসা
শেরপুর শহীদিয়া আলিয়া কামিল মাদ্রাসা বগুড়া জেলার শেরপুর উপজেলার একটি ঐতিহ্যবাহী আলিয়া মাদ্রাসা। মাদ্রাসাটি ইসলামি আরবি বিশ্ববিদ্যালয় অধিভুক্ত একটি কামিল মাদ্রাসা। এটির দাখিল ও আলিম সেকশন বাংলাদেশ মাদ্রাসা শিক্ষাবোর্ডের অধীনে পরিচালিত হয়ে থাকে। মাদ্রাসার বর্তমান অধ্যক্ষের নাম মো. হাফিজুর রহমান, তিনি ২০১৩ সাল থেকে অধ্যক্ষের দায়িত্ব পালন করছেন। ১৯৩৭ সালে তুরকান শাহের মাজারকে কেন্দ্র করে কিছু শিক্ষানুরাগী ব্যক্তি কর্তৃক মাদ্রাসাটি প্রতিষ্ঠিত হয়েছিলো। মাদ্রাসাটি শেরপুর উপজেলা ও বগুড়া জেলায় ইসলামি শিক্ষা বিস্তারে অবদান রেখেছে।